Pettson gaan kampeer
Fielies die pratende kat bly saam met Pettson in 'n Sweedse plaashuisie. Eendag ontdek Fielies 'n tent, en hulle besluit om langs die rivier te gaan kamp. Maar dinge draai nie heeltemal so goed uit nie ...
By 'n verjaardag hoort koek en presente, maar in Verjaardag met koek loop alles skeef.
Hoekom flop die koek elke keer?
Wie het die halssnoer gesteel?
En waar is Konyn se jas wat hy op die partytjie wou dra?
Wat vind Padda en Varkie in die boom?
En wie kruip onder die lakens weg?
Die vyfde skaap
'n Skaap met spits ore en skerp tande? 'n Wolf het tussen die skape ingesluip. Lina wil weet wat hy van plan is om te doen. Maar niemand hoef bang te wees vir 'n wolf wat 'n monster kan wegjaag nie.
Ek sal graag n kind wil opvreet
Elke oggend bring Mamma Krokodil vir Kareltjie lekker piesangs vir ontbyt. En elke oggend sê sy verbaas: 'My seun, kyk hoe groot word jy, en mooi! Kyk net daardie tande!'
Maar een oggend wil Kareltjie niks eet nie. Mamma Krokodil is bekommerd en vra: 'Is jy seker? Wil jy nie een van hierdie heerlike, sagte piesangs hê nie?'
'Nee dankie, Mamma,' antwoord Kareltjie. 'Vandag wil ek liewer 'n kind opvreet.'
'Wat 'n gedagte, Kareltjie!' roep sy ma uit. 'Daar groei nie kinders aan piesangbome nie, net piesangs!'
Dirkie en die eekhoring
Dit is herfs in die bos. Dirkie soek na kastaiings maar vind op die grond ook 'n eekhoring. Slaap hy? Is hy siek of het hy 'n pootjie gebreek? Dirkie gaan haal sy vriendinnetjie Annie en saam neem hulle die eekhoring na Dirkie se mamma. Sy sien dadelik wat fout is.
Met die hulp van Mamma en Pappa neem Dirkie afskeid van 'n eekhoring. 'n Ontroerende verhaal vir kinders vanaf 4 jaar.
Illustrator: Gunther Jakobs
Op 'n dag spoel die see hom uit op land - 'n duikhoendertjie! Hy mag op die rob se maag slaap. Die meeu gee vir hom kos. Die skaap sing vir hom liedjies en die krap pas hom goed op. Almal hou baie van die duikhoendertjie en wys hom hoe om sekere dinge te doen, maar hy leer baie stadig. Daarom vermoed niemand dat hy 'n regte wonderdier is nie ...
Vir almal wat weet: Elke kind is iets baie besonders!
Illustrator: Susanne Smajic